Norgesmesterskapet skulle avsluttes med normalbakke og lagkonkurranse for menn den 10. og 11. november 2018 i Midtstubakken i Oslo, siste helg før verdenscupen startet. Etter offisiell trening og noen hoppere i første omgang måtte rennet stoppes og værutsiktene for lagkonkurransen var også så dårlige at den òg ble avlyst. Mesterskapet ble istedet fullført etter sesongslutt, 29. og 30. mars 2019, fortsatt med Kollenhopp som arrangør ettersom regn og mildvær hadde tæret for mye på Bavallsbakken i Voss.